b"\n_START_ARTICLE_\nLink\xc3\xb6pings Universitet\n_START_PARAGRAPH_\nLink\xc3\xb6ping Universitet (fork. LiU) (sv.: Link\xc3\xb6pings universitet) er et universitet i Link\xc3\xb6ping, Sverige, der blev grundlagt i 1960'erne og som har haft universitetsstatus siden 1975, hvor det blev Sveriges sjette universitet. Universitetet har fire fakulteter og 23 centre, ligesom en r\xc3\xa6kke forskningscentre er tilknyttet universitetet. I 1996 \xc3\xa5bnede universitetet en afdeling i nabobyen Norrk\xc3\xb6ping. Link\xc3\xb6ping Universitet har 22.000 studerende, 1.400 doktorgradsstipendiater og 2.000 videnskabeligt ansatte. Cirka en fjerdedel heraf er tilknyttet afdelingen i Norrk\xc3\xb6ping._NEWLINE_Universitetet er kendt for sin tv\xc3\xa6rfaglige tilgang, f.eks. uddannelser med elementer af b\xc3\xa5de erhvervs\xc3\xb8konomi og sprog. Universitetet har sit hovedcampus tre km vest for Link\xc3\xb6pings bymidte, hvor tre af fire fakulteter er placeret. Det sundhedsvidenskabelige fakultet er placeret i tilknytning til Universitetssjukhuset."